கேள்வி: இலதா ராசு - தனிப்பட்ட வாழ்க்கை பற்றி விளக்கவும்.
பதில்: 1951 சூன் 25 அன்று பிறந்த இவர், பாடகர் சாந்தா பி. நாயர், திரைப்பட இயக்குநரும், மலையாளத் திரைப்படத்துறை திரைக்கதை எழுத்தாளருமான கை. பத்மநாபன் நாயர் ஆகியோரின் ஒரே மகளாவார். இவரது முதல் பாடல் 1962ஆம் ஆண்டு மலையாளத் திரைப்படமான ''சினேகதீபம்'' படத்தில் இருந்தது. இவர் முதுகலை பட்டம் பெற்றார். 2011ஆம் ஆண்டில் சென்னை தூர்தர்ஷன், அனைத்திந்திய வானொலியில் சந்தைப்படுத்தல் இயக்குநராக ஓய்வு பெற்ற இவர், 2016 வரை ஆலோசகராக அதே பதவியில் தொடர்ந்தார். இவரின் கணவர், ஜே. எம். இராசுவும், ஒரு பின்னணிப் பாடகர். இவர், இசைத் தொகுப்புகளைத் தயாரிக்கிறார். இந்த தம்பதியருக்கு ஆலாப் இராசு, அனுபமா என்ற இரண்டு குழந்தைகள் உள்ளனர். இவரின் மகன் ஒரு இசைக்கலைஞராகவும், பின்னணி பாடகராகவும் இருக்கிறார்.